בז מדברי

בז מדברי (שם מדעי: Falco pelegrinoides) הוא מין של עוף דורס מהסוג בז השייך למשפחת הבזיים. הוא בז בגודל בינוני. הוא מקנן באיים הקנריים ובחופי צפון אפריקה.

תיאור 
הבז המדברי שוכן באזורים חצי מדבריים ובאזורי גבעות צחיחים. בדרך כלל הוא בונה את הקן שלו על צוקים.

הוא דומה לבז נודד, אך קטן ממנו. אורכו 39-33 ס"מ ואורך מוטת כנפיו 98-76 ס"מ. הנקבה גדולה מהזכר. הוא דומה במבנהו לקרובו.

לבוגרים גוון אפור-כחול דהוי יותר באזורים העליונים מאשר לבז הנודד. הזכר והנקבה דומים חוץ מאשר בגודל, אך לצעירים יש אזור עליון חום.

הבז המדברי דומה גם לבז צוקים, אך ניתן להבדיל ביניהם. במנוחה - באמצעות תבנית ראשם, ובמעופם - על פי הגודל, צורת המעוף ותבנית הכנף.

סיווג 
הבז המדברי נבדל במראה מהבז הנודד על פי כלל גלוגר. קיימת קרבה גנטית ושני המינים יוצרים קבוצה פרפילטית בניתוח רצף DNA. הם נבדלים יותר בהתנהגות, אקולוגיה ואנטומיה מאשר מינים קרובים. הם מסוגלים לייצר בני-כלאיים פוריים. בשבי זיווג בין שני המינים נדיר ביותר. בטבע, על אף שהם חופפים באזורי מחייתם, עונת הזיווג שלהם שונה, חוץ מאשר באזורים קטנים כמו המגרב, אזור פנג'ב בתת-היבשת ההודית ובהרי אלטאי, ולכן הבז המדברי כמעט ולא מזדווג עם הבז הנודד.

קישורים חיצוניים 

בעלי חיים שתוארו ב-1829
ארץ ישראל: בזיים
בזיים
הסהרה: בעלי חיים
תימן: עופות
תוניסיה: עופות
סוריה: עופות
אלג'יריה: עופות
כווית: עופות
טקסונים שתוארו בידי קונרד יאקוב טמינק